ru en kk ky ru ru ky ky ru ru ru bg ru ru ru en hbs_cyr ru ky hu ky ru ru mn ky ky ky ky ky ky ky ky ky ky ky ru myv ky ky ky en ky ky ky ky ky ru ky ky ky en ky ky ky ky ky ky ky ru ru
"Агым", 22.08.08 - 22-бет: Пейджер....•
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жакшы жар - жарым ырыс
"Эрди-катындын ынтымагы - капкалуу калаанын берекеси" дейт кыргыз макалында. Мына ошол капкалуу калааны калкалаганыма, дитим менен берекени кармап калуу аракетиме карабай жолдошум басып кеткен. А мен болсо аны түрмөдөн чыккыча кандай күттүм эле!
Айбек менен студент кезде таанышып, ал менсиз, мен ансыз жашай албай калдык. Кыялдарга батып, бүт аалам бизди карап тургандай туюлчу.
Адаттагыдай эле бир күнү болжошкон жерден жолугушууга барсам, Айбек жок. Күтүп-күтүп чарчаганда үйгө келдим. Эки күн өткөндөн кийин гана Айбектин досунан эмне болгонун билдим. Көрсө, ошол күнү балдар менен мушташа кетип, милицияга түшүп калат. Айбек сурак берип, эки күн СИЗОдо жаткан мезгилде сабап салышкан баласы ооруканадан көз жумат. Ошентип, баланы өлтүргөн деген айып менен дагы башкалары кошулуп отуруп, Айбек 10 жылга кесилип кетти.
Ал кездеги абалымды сөз менен айтып бералбайм. Аны баары бир күтөм дедим. Алты жыл өткөндөн кийин Айбек бошонуп келди. Ал арада мен кандай гана сөздөрдү уккан жокмун. Далай жигиттердин турмуш куруу сунушун четке кактым. Ата-энем Айбек кесилип кеткенден кийин дароо аны унутушумду талап кылды. Алгач эже-жеңелеримен айттырышса, болбой койгонуман кийин өздөрү да айтышты. "Түрмөдөн чыккан киши кантип оңолуп келсин, кантип жашайсың аны менен" дегенден башка курбуларыман деле жарытылуу сөз уккан жокмун. А мен Айбекке, сүйүүбүзгө кол шилтеп салалбадым. Анын үстүнө Айбектин чоң энесинин ый аралаш сөздөрү такыр эсимен кетпей койду. Сот залынан чыгып баратканда, менин жаныма келип: "Балам, жигиттин башына эмне келип, эмне кетпейт. Айбегимдин башына каран түн түшүп турат. Айла жок. Акылдуу бол, Айбегиңди азыр таштаба" дегени ушу күндө да көз алдымда. Айтор, менин туугандарым менен жаман-жакшы айтышып атып, Айбек экөөбүз түтүн булатып калдык. Албетте, түрмө аны өзгөртүп, мүнөзү мурдагыдан да катаал тартып, ого бетер түнт болуп калыптыр. Менин Айбекке жасаган мамилемди көрүп, кайната-кайненем аябай ыраазы болушар эле. Квартира сатып беришти. Көп өтпөй кыздуу болдук. Баамымда Айбек мурунку калыбына түшүп, жашоого кызыгы артып бараткандай. "Менин тумарымсың. Сен болбосоң менин жашоом таптакыр башкача болмок. Анда түрмөдөн деле чыкмак эмес болушум керек. Ыраазымын сага" деп айтар эле. Эки жылдан кийин уулдуу болдук. Ошондо гана экөөбүздүн жашообузга ишеништиби, айтор ата-энем мени менен катыша баштады. Айбек иштеп, кызымды мектепке, уулумду балабакчага берип, эл катары оокатыбыз өтүп жатты. Мен үчүн бул чоң бакыт эле. Айбекти күтүп, ага турмушка чыкканым туура болду, ушуну ата-энем, биртуугандарым билсе экен деп тиледим…
Убакыт өтө берди. Баары жайында, бирок, негедир Айбектин өзгөрө баштаганын байкадым. Үйгө кеч келет, маанайы суз. Кээде жумушка шылтоолоп келбей калган учурлары да көбөйүп кетти. Сүйлөшөйүн дейм, жанына жуутпайт. Атургай, кийген кийимим, жасаган тамагым, сүйлөгөн сөзүм да жакпай калды. Түрмөдөн чыккандан кийин ар кимдин ар кандай сөзүнөн, туура эмес мамилесинен калкалап көнүп калган жаным өзүмөн күнөө издей берип чарчадым.
… Билбейм, балким өз көзүм менен көрбөсөм, ушак сөз деп ишенбес белем, айталбайм. Жапжаш кыз. Мөлтүрөйт. Айбектин кучагына оролуп кериле басса, тим эле суктанасың. Канча турганымды билбейм, айтор экөө кучакташа басып бир үйгө кирип кетишти. Эс-мас абалда мен да үйгө кайттым. Ырас, эркек эртедир-кечтир жаза басып, жаңылат, күнүмдүк убактылуу "сүйүүлөргө" азгырылат. Ага көңүл оорутуунун кереги жок деп өзүмдү сооротоюн десем, Айбектин жүзү эсимен кетпей койду. Ушунча болуп мен күйөөмдүн мындай бактылуу болгонун көрөлек элем. Жадагалса, уулум төрөлгөндө да мындай сүйүнүчкө баткан эмес. Турган турпатынан эле кучагындагы кызды сүйөөрүн, бул сүйүү бир күндүк эмес экенин туюп аттым. Ошол менин ичимди өрттөп, жанымды жай алдырбай койду…
Чыдабадым. Канчага чейин билмексен, көрмөксөн болуп жашайт элем. Анын үстүнө Айбек өзү да эмне кыларын билбей кыйналып кетти. Балдар да биздин уруш-талаштан чүнчүп, кадимкидей жүдөй түшүштү. Айбектин кийимдерин чогулттум да "бар, мен сени кармабайм" дедим. Алгач кыйкырымыш болуп атып, акыры кетти. Мына ошондо доско күлкү, душманга таба болгонумду айтпа. Ата-энем менен бир туугандарым эле мени жинди кылып кое жаздашты. Өзүм араң жүрсөм, өлгөндүн үстүнө көмгөн кылышты. Кайната-кайненем менен мурдагыдай эле катышып жүрдүм, балдарымды алыстаткан жокмун. Айбек өзү деле каалаган күнү келип, балдарга жолугуп кетип жүрдү. Келинчегин Айбектин ата-энеси кабыл албай койду. Качан гана кыздуу болгондон кийин келинин көрүштү окшойт.
Бир күнү эле жумуштан келсем, Айбек үйдө отурат. Ана кетет, мына кетет болуп атып кеч кирип кетти. Бир убакта "мен биякка эле жатып алайынчы" дейт. Көрсө, аялы менен урушуп, үйдөн чыгып кетиптир. Балдар да тим эле атасы менен ойношуп, чечекейлери чеч боло жыргап атышкан. Ошентип ал күнү балдары менен өзүнчө бөлмөгө жатып калды. Эки жумадан кийин иштен келсем, дагы эле баягы көрүнүш. Кетпей коюп 3-4 күн жашады. "Бул эмне кылганың? Менин эле убалыма калганың жетишет, бар үйүңө" дедим. "Экинчи келбе" деп так кесе айтууга дитим барбайт. Кантсе да балдарымдын атасы. Оюна койсоң тиякта да, биякта да жашай бергидей. Мен деле Айбекти таптакыр жек көрүп калган жокмун. Бирок, ушундай эки анжы жашоодон чарчап кеттим. Же турмуштагы аял эмес, же турмуштан чыккан аял эмес...
- Алтынайдын мага эмне деп жооп бергенине кызыкпай эле кой. Ал сенин көйгөйүң эмес. Бизди аял-күйөөсү деп ойлой бер. Андан көрө өзүңдүн келечегиңди ойло, - деп Алмаз сыртка чыгып кетти. Короодо Актанды көтөрүп жүргөн Алтынайдын жанына келип, анын саамайынан сылап чекесинен аяр сүйдү. Аларды терезеден мисирейе карап турган Замира мыйыгынан шылдыңдуу жылмайып койду. Анан кол телефонун алып, жаш сүйгөнү Рашидге чалды. Ал бир топко чейин телефонду албай атып, акыры алды. Замира аны менен сылык эле учурашты да, жолугушуу тууралуу сүйлөштү. Бирок, башка жаш кызды кучагына алып сейилдеп жүргөн Рашид Замиранын сунушунан баш тартты. Анүстүнө ал Замиранын боюнда бар экенин уккандан бери андан качып, башка кыздарды карап кеткен.
Уктоочу бөлмөгө кирген Замира эмне кылсам, Алмаз менен биротоло эле ажырашып кетсемби же аны кармаганга дагы аракеттенип көрсөмбү деп башы катып атты. Баласы төрөлгөндө Алмаз анын канын текшертип, баласы эмес экенине көзү жеткенде өзү айткандай ит куугандай үйдөн кууп чыгаары айдан ачык. Же Алмаздын сунушуна макул болуп, ага үй, эмерек саттырып алып, биротоло ажырашып кетсемби. Эгерде материалдык жактан камсыз болуп, үстүмдө үйүм, астымда казаным болсо, бир балам бар экенине карабай үстүмө каалаган жаш жигитти күйөө кылып киргизип алам деген ойго да жетеленди. Анткени, Алмазды аракет кылып кармап калганы менен баарыбир мындан аркы жашоосу мурдагыдай болбосун билди. Эмнеси болсо да мага жакшы кеңешчи керек деген ойдо анда-санда телефон менен гана сүйлөшүп, конокко барып турчу энесине акылдашууну эп көрдү.
- Замира эже мени жаман көрүп атабы? - деди Алтынай күнөөлүү адамдай.
- Сени эмнеге жаман көрмөк эле, өзүнүн күнөөсүн билсин да, - деди Алмаз.
- Эми эмне кылалы деген турасыз?
- Бүгүндөн баштап экөөбүздү аялы күйөөсү деп эсептей бер деп Замирага айттым.
- Мен сизге жообун айткан жокмун го…
- Сен менин сунушума макул эмессиңби?
- Кеп менин макул эместигимде эмес. Экөөбүздүн никебиз да жок, эл алдына да ачыкка чыккан жокпуз. Бүгүн Замира эже экөөңүздөр урушуп кетсеңиздер анан мен бир күндө эле макул болуп, сизге аял болуп алмак белем. Андай болбойт, эгерде сиз мени чындап жакшы көрүп, мага баш кошкуңуз келсе, анда ата-энемдин алдынан өтүп, тууган-туушкандарыңыз менен тааныштырыңыз…
- Анын оорчулугу деле жок. Замира менен дагы сүйлөшөм, анан сен айткан сөздү аткарам, - деди Алмаз Алтынайдын белинен имере кучактап.
Кыз кезинде Алтынай этегин Даниярга ачып, андан көңүлү калып, төрөгөндөн кийин эркек аттууну жек көрүп, көргүсү келбей эч качан турмушка чыкпайм деп өзүнө-өзү сөз бергенин эстеди. Алмаздын аны жигит өбө элек таза кыз деп ойлоорун да сезди. Эгерде Алмазга турмушка чыгып калсам, менин кыздык белгим жок экенин, эртедир-кечтир эрсиз тууп кеткенимди укса Замираны көчөдөгү сойкулардан айырмасы жок деп жини келгендей мени да ошолорго теңесе эмне кылам деп башы катып атты. Алмазга аял болуу үчүн таза болуш керектигин сезди. Бирок, кыңыр иш кырк жылда билинет дегендей, Алмаз анын кылыгын билээрин ойлоп отурду. Эмнеси болсо да Алмаз менен ачык айтып сүйлөшүүнү туура көрдү.
Кечки тамак ичилип, жатууга кам урушту. Замира конок бөлмөдө креслого чалкалай отуруп телевизор көрүп отурду. Бөлмөдө ары-бери басып жүргөн Алмазды мыскылдуу карап:
- Жаш катының менен бүгүндөн баштап чогуу жата баштайсыңарбы? - деп сурады. Алмаздын Замиранын суроосуна кыжыры келе:
- Ооба, ошону эле күтүп атасыңбы? - деп бурк эте жооп берди.
- Күтүп атам, Алтынайдын таза экенине көзүң жетеби, мен сага боорум ооруп атат. Элдер сенин малайың менен жүргөнүңдү, ага үйлөнүп алганыңды угушса эмне дешет? Сенин кадыр-баркың түшөөрүн эске алдың беле?
- Замира, мен сага эскерткем. Эгерде ушинтип жөнү жок сөздөрдү сүйлөй берсең анда үйдөн азыр эле эч нерсеси жок кууп чыгам. Боюмда бар деп аяйт деп ойлобо. Алдагы курсактагы ойношуңдун баласын, сени да аябайм!
- Макул, жарайт. Экинчи антип айтпайм. Силерге төшөк салып, шейшебиңерди текшерейинби? - деп какшыктай сүйлөдү Замира. Алмаз аны акшырая жаман көзү менен карады да ашканада идиштерди кылдыратып жыйнап жүргөн Алтынайдын жанына келип:
- Экөөбүз бүгүндөн баштап, аялы-күйөөсү болобуз. Антпесе, Замира биздин үйлөнөөрүбүзгө шектенип, ишенбей, мыскылдап атат. Ага биз бир бүтүн экенибизди далилдейли, - деди.
ActionTeaser.ru - тизерная реклама